《过东华旧寺访凌空上人不遇因赠御空上人》
明代·李之世

溪边寻古院，迢迢向草莱。微雨洒郊坰，禅扉傍晓开。

山僧不相识，借问客何来。十年重到此，殿宇委尘埃。

补葺成新搆，非复故亭台。却觅临池处，僧指沙砾堆。

留题壁已没，空想旧莓苔。高基半就夷，洼涧积嵬嵬。

因悟世界浮，还将陵谷推。随讯主院僧，答言往天台。

门徒亦星散，客至若为陪。香饭供蒲笋，破例款良醅。

嘿嘿自萦抱，开怀且尽杯。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。